text: Ingeniør-spirer får nye bølger
  18 december 2015 kl. 10.43
  Et bølgeanlæg er bare en af de nye faciliteter, de studerende på Aalborg Universitets afdeling i Esbjerg har fået at boltre sig i. 
  De nye lokaler på Aalborg Universitets afdeling i Esbjerg står klar med nye laboratorier og en bølgemaskine, der skal bruges til undervisning og forsking.  Og det glæder afdelingens campusleder Anders Kristensen.
  - Det betyder utroligt meget. Vi får nye forskningsfaciliteter, der matcher den viden og knowhow, der ligger i sektoren. Vi har fx vores nye bølgeanlæg, hvor vi kan teste flydende platformsystemer, så vores folk kan være up-front, siger Anders Kristensen til TV SYD.
  Og også eleverne på campus kan glæde sig.
  - Vi har fået det hele shinet op i forhold til luftgennemstrømning, vi har fået mere lys i bygningerne og vi har fået mere åbne og større rum. Og så har vi fået laboratorier i verdensklasse, som de studerende nok vil tilbringe en hel del af deres tid i, siger Anders Kristensen.
  Aalborg Universitet, Esbjerg uddanner ingeniører og it-professionelle.
  
  